Daugybos lentelė
Daugybos lentelė – matematikoje, lentelė, kurioje pateikiamos dauginamų skaičių sandaugos vertės. Lentelės eilučių ir stulpelių antraštėse surašyti daugikliai, o langeliuose - atitinkamų skaičių sandaugos. Dešimtainės skaičiavimo sistemos daugybos lentelė naudojama mokant aritmetikos. Daugelis pedagogų mano, kad daugybos lentelę būtina išmokti atmintinai iki 9 × 9. Įvairiose šalyse naudojamos skirtingos daugybos lentelės, pvz., pateikiančios sandaugas nuo 1×1 iki 10×10, nuo 2×1 iki 9×9, nuo 1×1 iki 12×12, ir kt. Norint sėkmingai dauginti didesnius skaičius, būtinas bent 10×10 daugybos lentelės mokėjimas, didesnių verčių daugybos lentelės praverčia kituose skaičiavimo metoduose. Žemiau pateikiamas 25x25 daugybos lentelės pavyzdys.